Jungtinių Tautų plėtros programa

Jungtinių Tautų plėtros programa (, UNDP; kartais lietuviškai vadinama ir Jungtinių Tautų vystymo programaPagrindinės Jungtinių Tautų veiklos sritys, unesco.ltProjekto aprašymas , esparama.lt) – Jungtinių Tautų agentūra, koordinuojanti pagalbą besivystančioms valstybėms. Įkurtą 1965 m. lapkričio 22 d., būstinė – Niujorke. UNDP atskaitinga Generalinei Asamblėjai ir yra finansuojama iš savanoriškų valstybių dotacijų.John Allphin Moore, Jerry Pubantz. Encyclopedia of the United Nations. Infobase Publishing, 2008, p. 442 Tai viena pagrindinių tarptautinių institucijų, koordinuojančių Darnaus vystymosi tikslų įgyvendinimą.

 Tikslai 

UNDP deklaruoja siekį naikinti skurdą ir sumažinti nelygybę bei atskirtį. Tai daroma padedant geriau planuoti valstybių politiką, ugdant gebėjimus, suvedant skirtingas puses bendradarbiavimui. Pagrindinės tematinės sritys: darnusis vystymasis, demokratija ir taikos užtikrinimas, atsparumas klimato kaitai ir stichinėms nelaimėms.About us, undp.org

 Veikla 

UNDP yra atsakinga už daugelį techninių projektų, kurie gali būti įgyvendinami vykdant Pasaulio sveikatos organizacijos, UNEP ir kitų institucijų siekius arba tarptautinių konferencijų metu priimtus sprendimus (pavyzdžiui, 2015–2030 m. laikotarpio Darnaus vystymosi tikslus). UNDP taip pat atlieka tyrimus, renka duomenis, publikuoja ataskaitas apie vystymosi situaciją įvairiose šalyse. Pavyzdžiui, sudaro Žmogaus socialinės raidos indeksą ir skelbia kasmetinę Žmogaus socialinės raidos ataskaitą.John Allphin Moore, Jerry Pubantz. Encyclopedia of the United Nations. Infobase Publishing, 2008, p. 442

 Struktūra 

UNDP vadovauja administratorius, kurį skiria JTO generalinis sekretorius. Administratoriui pavaldūs tematiniai skyriai (pavyzdžiui, Žmogaus socialinės raidos ataskaitos skyrius arba Jungtinių Tautų savanoriai) ir penki atskirus regionus koordinuojantys biurai. Pastarieji prižiūri atskirose šalyse esančius UNDP padalinius.Organization chart, undp.org UNDP padalinys Lietuvoje veikė 2006–2013 metais.Jungtinių Tautų vystymo programa baigia veiklą Lietuvoje, delfi.lt, 2013-05-13

UNDP administratoriaus pareigas ėję asmenys:UN Development Programme (UNDP), un.org
 2017– : Achim Steiner (Vokietija)
 2009–2017: Helen Clark (Naujoji Zelandija)
 2005–2009: Kemal  Dervis (Turkija)
 1999–2005: Mark Malloch Brown (Jungtinė Karalystė)
 1993–1999: James Gustave Speth (JAV)
 1986–1993: William H. Draper III (JAV)
 1976–1986: Frank Bradford Morse (JAV)
 1972–1975: Rudolph A. Peterson (JAV)
 1966–1971: Paul G. Hoffman (JAV)

 Biudžetas 

UNDP yra vieną didžiausių biudžetų turinčių padalinių Jungtinių Tautų sistemoje, 2008-2018 m. svyruojantį tarp 4,5 ir 5,5 mlrd. JAV dolerių per metus. Daugiausiai į biudžetą įnešančios valstybės: Vokietija, Japonija, JAV, Jungtinė Karalystė, Norvegija, Švedija, Šveicarija.Expenditure by agency , unsystem.orgFunding Compendium 2017 , undp.org

 Šaltiniai 

Kategorija:Jungtinės Tautos
Kategorija:Vystymosi ekonomika